ג'ון ג'ואנדה

ג'ונסון "ג'ון" ג'ואנדה (באנגלית: Johnson "John" Juanda; נולד ב-8 ביולי 1971) הוא שחקן פוקר אינדונזי. בשנת 2015 נבחר להיכל התהילה של הפוקר.

ביוגרפיה
ב-2002 זכה בצמיד אליפות העולם בפוקר הראשון שלו וב-2003 זכה בשני צמידים נוספים, זכיות אשר זיכו אותו בתואר שחקן הטורנירים של השנה של מגזין CardPlayer. ב-2008 זכה באירוע המרכזי הראשון של אליפות העולם באירופה, לאחר קרב ראש בראש שנערך 7 שעות, שיא לתקופתו.

ג'ואנדה הגיע לשולחן הגמר בסבב הפוקר העולמי 6 פעמים, אך לא הצליח לזכות בתואר, כאשר הכי קרוב שהגיע היה כשסיים במקום השני באליפות הראשונה של הסבב שנערכה בבלאג'יו שבלאס וגאס ב-2002.

ב-2015 נבחר להיכל התהילה של הפוקר.

נכון למרץ 2022, ג'ואנדה זכה בסך של כ-25.2 מיליון דולר מטורנירי פוקר, כשמתוכם כ-5.7 מיליון דולר בסבב אליפות העולם וכ-1.8 מיליון דולר בסבב הפוקר העולמי.

צמידי אליפות העולם בפוקר

חיים אישיים
ג'ואנדה בעל תואר שני במנהל עסקים מאוניברסיטת סיאטל.

קישורים חיצוניים

הערות שוליים 

שחקני פוקר
זוכי צמיד אליפות העולם בפוקר
זוכי סבב הפוקר האירופי
זוכי גביע סבב טריטון
חברי היכל התהילה של הפוקר
ילידי 1971